laion/Wikipedia-Exotic huggingface dataset:
בוורלי רנדולף

בוורלי רנדולף (באנגלית: Beverley Randolph;‏ 11 בספטמבר 1765 – 7 בפברואר 1797) היה פוליטיקאי אמריקאי מווירג'יניה שכיהן כמושל וירג'יניה השמיני בשנים 1788–1791. בוורלי רנדולף נולד בטרקי איילנד, אחוזת מטעים במחוז הנריקו שבמושבת וירג'יניה כאחד מארבעת ילדיהם של פיטר רנדולף, בנו של ויליאם רנדולף השני שהיה גזבר המושבה, ושל לוסיל (לבית בולינג) רנדולף. רנדולף התחנך בקולג' ויליאם ומרי, וב-1775 נשא לאישה את מרתה קוק. במהלך מלחמת העצמאות של ארצות הברית הוא שירת במיליציה, היה חבר האספה של וירג'יניה, וחבר בית הנבחרים של וירג'יניה בשנים 1777–1780. כאשר פרש ג'ורג' וייט מוועידת החוקה ב-1787, הציע ג'ורג' מייסון שרנדולף שבמקרה שהה אז בפילדלפיה, ימונה במקומו. המועצה והמושל החליטו שלאור יכולותיהם של נציגי וירג'יניה הנותרים, אין צורך במחליף לוייט. ב-1788 נבחר רנדולף כמושל וירג'יניה, הראשון שנבחר לתפקיד לאחר שווירג'יניה אשררה את חוקת ארצות הברית. ברוורלי רנדולף נפטר בחוותו שליד גרין קריק שבמחוז קמברלנד, וירג'יניה, ב-7 בפברואר 1797. הוא נטמן בבית הקברות וסטוויו שבפארמוויל, מחוז הנסיך אדוארד, וירג'יניה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1623 מדיה וקבצים בנושא בוורלי רנדולף בוויקישיתוף בוורלי רנדולף, באתר אגודת המושלים הלאומית (באנגלית) בוורלי רנדולף, באתר The Political Graveyard (באנגלית) בוורלי רנדולף, באתר "Find a Grave" (באנגלית) Page, Richard Channing Moore (1893). "Randolph Family". Genealogy of the Page Family in Virginia (2 ed.). New York: Press of the Publishers Printing Co. pp. 249–272
כריסטין אסטברוק

כריסטין אסטברוק (באנגלית: Christine Estabrook, נולדה בתור מרי כריסטין אסטברוק; 13 בספטמבר 1952) היא שחקנית אמריקאית, הידועה בתפקידיה בסדרות הטלוויזיה "הצוות", "ניקי", "עקרות בית נואשות" ו"אימה אמריקאית"; היה לה תפקיד חוזר בדרמה "מד מן" במהלך העונות החמישית, השישית והשביעית של התוכנית. אסטברוק זכתה בפרס אובי ובפרס דרמה דסק. אסטברוק נולדה לג'וליאן שד באיסט אורורה, ניו יורק, וסיימה את לימודיה בבית הספר התיכון איסט אורורה. יש לה שלושה אחים ואחות אחת. לאסטברוק יש גם אחיין, אדם מקלוהן, שהוא קומיקאי. בוועידת המחזאים הלאומית של או'ניל, היא גילמה את התפקיד של הבת הצעירה ב- Ladyhouse Blues של קווין או'מוריסון. בברודוויי היא השתתפה בהפקה של "המפקח הכללי" ו"בוסתן הדובדבנים". היא זכתה בפרס אובי על הופעתה ב"פסטורלה" של דברה אייזנברג. בין היתר, גילמה את מרסי בסדרת האנתולוגיה "אימה אמריקאית: בית הרצח". היא גילמה את אותו התפקיד גם בעונה החמישית, "המלון". כריסטין אסטברוק, במסד הנתונים הקולנועיים IMDb (באנגלית) כריסטין אסטברוק, באתר AllMovie (באנגלית) כריסטין אסטברוק, במסד הנתונים הקולנועיים KinoPoisk (ברוסית) Christine Estabrook | Actress, IMDb (באנגלית אמריקאית) Mad Men, 2007-07-19, נבדק ב-2024-09-23 Christine Estabrook Awards (אורכב 25.11.2010 בארכיון Wayback Machine), Internet Broadway Database Pergament, Alan (7 בנובמבר 2004). "CALL HER CRAZY EAST AURORA NATIVE CHRISTINE ESTABROOK WARMS TO THE ZANY ROLES SHE GETS, INCLUDING HER LATEST IN 'DESPERATE HOUSEWIVES'". The Buffalo News. נבדק ב-20 בנובמבר 2022. {{cite web}}: (עזרה) American Horror Story (TV Series 2011– ) - Episode list - IMDb (באנגלית אמריקאית), נבדק ב-2024-09-23 American Horror Story (TV Series 2011– ) - Episode list - IMDb (באנגלית אמריקאית), נבדק ב-2024-09-23
דאמ

"דאמ" הוא סינגל שהוקלט על ידי הזמרת הישראלית יסמין מועלם. את השיר הוציאה ב-14 באוגוסט 2024 לאור חברת התקליטים יהלום רקורדס, כסינגל שלא מתוך אלבום אולפן. "דאמ" נכתב על ידי מועלם, ליעם חכמון, עומרי דהאן, אלירן אליהו. השניים האחרונים הפיקו אותו מוזיקלית עם דין אלבז. השיר עוסק בתחושות בדידות וחיפוש עצמי בעולם המודרני, כשהדוברת מתארת מצבים יומיים בהם היא נאבקת עם תחושת חוסר שייכות. השיר משלב רגעים של מחשבות על משמעות החיים והקושי למצוא את דרך המלך. הדוברת מבטאת את הצורך להיאחז במשהו כדי להרגיש טוב יותר, אך פעמים רבות היא מוצאת את עצמה נופלת להרגלים לא בריאים, כמו התמכרות לטיפה המרה, שמשמשים אותה כאמצעים לברוח מהמחשבות הקשות. הדימוי של "שוב כל הלבד הזה, חשוך ואז מואר כזה" משקף את המעברים המהירים בין תחושות של חושך לתקווה. בחלקים אחרים של השיר הדוברת מדברת על השטחיות והרדיפה אחרי הצלחה חומרית מצד אנשים אחרים, כאשר היא שואלת מה טוב העושר אם הוא מתמקד בכסף אך לא בנפש. על-אף שיש לה את כל מה שאנשים אחרים שואפים אליו (כמו "ארמון"), היא עדיין כמהה להיות נאמנה לעצמה במרוץ החיים הסבוך. "דאמ" הגיע בשיאו למקום השני במצעד הפזמונים השבועי של מדיה פורסט. כמו כן, הוא הגיע בשיאו למקום השלישי במצעד הרשמי של גלגלצ. בהיטליסט של "מאקו" הגיע למקום השישי. במצעד סוף השנה של גלגלצ ו"וואלה!" הגיע "דאמ" למקום ה-27. מילות השיר, באתר שירונט
ניסיון ההתנקשות בעלי כרכי

ניסיון ההתנקשות בעלי כרכי היא תקיפה אווירית וניסיון סיכול ממוקד שביצע חיל האוויר הישראלי ב-23 בספטמבר 2024 שכוונה לעלי כרכי, מספר 3 בארגון חזבאללה. התקיפה בוצעה בשעה 18:45 בשכונת מאצ'י ברובע הדאחייה בביירות, בירת לבנון, כחלק ממלחמת חרבות ברזל. במהלך רצף תקיפות של צה"ל ברחבי לבנון תקפו כלי טיס 1,300 מטרות. אחת מהן היא דירה בדאחייה בביירות על ידי 6 טילים. כרכי שהה בקומה אחרת ולא נפגע, כי בצה"ל החליטו לא להקריס את הבניין, כדי להימנע מפגיעה באזרחים. לאחר התקיפה הודיע חזבאללה בהודעה רשמית כי כרכי הועבר למקום בטוח ולאחר מכן גם צה"ל גם אשרר זאת. ב-27 בספטמבר צה"ל ביצע בביירות את מבצע סדר חדש, במבצע זה צה"ל תקף את המפקדה הראשית של חזבאללה בביירות בה חוסל עלי כרכי. ליאור בן ארי, איתמר אייכנר, יוסי יהושוע, אלישע בן קימון, צה"ל תקף בדאחייה, חיזבאללה: עלי כרכי לא חוסל, באתר ynet, 23 בספטמבר 2024 שלו שינברג, פרטים חדשים על ניסיון החיסול של בכיר חיזבאללה עלי כרכי, באתר בחדרי חרדים, 24 בספטמבר 2024 יניב קובוביץ, צה"ל ניסה להתנקש בבכיר חיזבאללה בביירות והודיע שתקף 1,300 מטרות בלבנון, באתר הארץ, 23 בספטמבר 2024 בישראל מעריכים: חוסל בביירות עלי כרכי – מספר 3 בחיזבאללה, באתר חב"ד אינפו, ‏23 בספטמבר 2024 עמיאל ירחי, ‏"טירוף מוסרי, מחדל חמור" – עלי כרכי שהה בבניין אך כנראה ניצל, בעיתון מקור ראשון, 24 בספטמבר 2024 ליאור בן ארי, חיזבאללה בהודעה רשמית: עלי כרכי לא חוסל, באתר ynet, 23 בספטמבר 2024
גבוה

"גבוה" הוא סינגל שהוקלט על ידי הזמר הישראלי אביב גפן בהשתתפות הזמרת הישראלית תמר "טאי" עמר, שנפטרה ב-12 באוגוסט 2021. עמר הגיעה למקום השני בתוכנית "The Voice ישראל", ואף השתתפה בכוכב הבא לאירוויזיון 2019. "גבוה" נכתב, הולחן והופק על ידי גפן. השניים הקליטו את השיר לפני מותה. גפן הבטיח למשפחתה לסיים את מלאכת ההפקה, ולהוציאו כסינגל מסחרי לזכרה. השיר מתאר מערכת יחסים מורכבת המלאה בקשיים וב"עננים שחורים החולפים בשמיים". הדימוי של העננים השחורים מייצג את האתגרים והכאבים ביניהם. אולם בנקודה מסוימת בשיר נראה שיש שינוי, כאשר הדוברת מתארת את המעבר לגבוה, כאילו הגיעה למקום של שלווה או פריקה רוחנית. העובדה ש"גבוה" הוא דואט בין גבר לאישה מדגישה את הדינמיקה של זוגיות, את המורכבות בה ואת המעברים בין רגעי קושי לתקווה ולשינוי. השיר מבטא גם תחושת אשמה וקשיים שעברו במהלך החיים המשותפים, אך גם הכרה בכך שיש תחושת קסם שמתעוררת, אולי מתוך זיכרונות משותפים או תחושה רוחנית לאחר לכתה. הוא נחתם בשורה "עכשיו את מעל גבוה", כסמל לזכרה של עמר. "גבוה" זכה להשמעות רבות בתחנות הרדיו בישראל. הוא הגיע למקום השישי במצעד הפזמונים השבועי של חברת מדיה פורסט, המאגדת את נתוני האיירפליי השבועיים של ישראל לדירוג. ערן סויסה, בגיל 23: הזמרת תמר "טאי" עמר הלכה לעולמה, באתר ישראל היום, 12 באוגוסט 2021 גיל משעלי, ‏אביב גפן משחרר את "גבוה" יחד עם תמר עמר ז"ל, באתר ‏מאקו‏, 5 בספטמבר 2024
סופיו סומחישווילי

סופיו סומחישווילי (בגאורגית: სოფიო სომხიშვილი; נולדה ב-17 במרץ 2000) היא ג'ודוקא גאורגי המתחרה בקטגוריית המשקל 78+ ק"ג. סומחישווילי נולדה בטביליסי והחלה את דרכה בענף הג'ודו כבר בגיל שש לאחר המלצת אביה לנסות לנסות את ענף ספורט זה. את המדליה הראשונה שלה כמתחרת יחידים בבוגרים השיגה ביוני 2022 בגראנד סלאם טביליסי, כשזכתה במדליית הארד. ארבעה חודשים לאחר מכן, היא שיפרה את הישגה וזכתה במדליית הכסף במסגרת גראנד סלאם אבו דאבי. באולימפיאדת פריז (2024), היא ניצחה בסיבוב הראשון את רנה לוכט הגרמנייה, אך הודחה בשלב הבא, שהיה שלב שמינית הגמר, לאחר שספגה הפסד לזוכת מדליית הארד, רומן דיקו המקומית. מדיה וקבצים בנושא סופיו סומחישווילי בוויקישיתוף סופיו סומחישווילי, ברשת החברתית פייסבוק סופיו סומחישווילי, ברשת החברתית אינסטגרם סופיו סומחישווילי, באתר איגוד הג'ודו העולמי סופיו סומחישווילי, באתר JudoInside.com
מ' (זמר)

מ', ידוע גם בכינוי מ' המסתערב, הוא זמר ישראלי, שהפך למוקד התעניינות רב בתחילת מלחמת חרבות ברזל באוקטובר 2023, כשסרטון "טיקטוק" שלו הפך לוויראלי. "מסתערבים" הם אנשי כוחות הביטחון המסווים את עצמם כערבים, על מנת להיטמע בקרב אוכלוסייה ערבית ולהשיג מתוכה מידע מודיעיני. בשל כך, זהותם של המסתערבים חסויה, כולל זו של מ', שמופיע ומבצע את שיריו עם מסיכת פנים עבה, ובעלת חורים לעיניו. באוקטובר 2023, לאחר שגויס למילואים, פרסם מ' סרטון בטיקטוק, בו הוא מבצע את "יחפים", שירה של יסמין מועלם שפורסם ב-2021, וזכה להצלחה מחודשת ברוח מלחמת חרבות ברזל. הסרטון זכה למיליוני צפיות, ולחיקויים רבים שפורסמו על ידי חיילי מילואים אחרים. כחודשיים אחר-כך הוציא גרסת כיסוי רשמית לשיר. היא זכתה להצלחה, וצברה כ-900 אלף השמעות בספוטיפיי. בינואר 2024 אף ביצע את השיר יחד עם מועלם, היוצרת המקורית שלו. ב-24 באפריל 2024 הוציא מ' לאור את מיני-אלבום הראשון שלו, "לחזור הביתה". היצירה כוללת שלושה שירים חדשים: "מי יכול עלינו?", "הביתה" ו"אני חוזר". האחרון מביניהם זכה להצלחה אדירה במצעדי המוזיקה בישראל: במצעד הרשמי של גלגלצ הגיע השיר בשיאו למקום החמישי, ואילו בהיטליסט השבועי הגיע למקום השביעי, לאחר 18 שבועות צעידה רצופה. ב-13 ביולי התארח בהופעתה של אודיה, שהתקיימה לחיילי צה"ל בלבד ברידינג 3. זו הייתה הופעתו הראשונה לאחר חודשי לחימה רצופים ברצועת עזה. בהופעה עטה מסיכה, ששמרה על זהותו חסויה. ב-2 בספטמבר 2024 הוכתר מ' כ"פריצת השנה" של כאן גימל. שלושה ימים אחר-כך פרסמה ירדן אבני מאתר "כלכליסט" מאמר המסקר את הצלחתם של זמרים יוצאי יחידות קרביות או כפי שכונו בכתבה, "זמרים קרביים". אבני נתנה מספר דוגמאות להצלחה, כמו יגל אושרי ורביב כנר. את עידן עמדי הכתירה כיוצר הז'אנר, זאת בזכות הצלחת שירו "כאב של לוחמים", ואת מ' תיארה כ"עליית מדרגה" בפופולריות של זמרים קרביים. ב-22 בספטמבר, לרגל המצעד השנתי של גלגלצ ואתר "וואלה!", נמנה מ' בין חמש ההבטחות החדשות במוזיקה הישראלית. באותו היום פרסם את שירו החדש, "בני ברק או ערק". ב-7 באוקטובר 2024 הופיע מ' בטקס הממלכתי לציון יום הזיכרון לחללי מלחמת חרבות ברזל, וביצע את "שבורי לב" של חנן בן ארי. 2024: "לחזור הביתה" מ', ברשת החברתית טיקטוק מ', סרטונים בערוץ היוטיוב מ', באתר אפל מיוזיק (באנגלית) מ', באתר ספוטיפיי מ', באתר MusicBrainz (באנגלית) אביבית מיסניקוב, ‏הזמר במסכה: המסתערב ששר וריגש - והאיחוד המפתיע עם יסמין מועלם, באתר ‏מאקו‏, 23 באוקטובר 2023 נועם כהן, ‏אחרי שכבש את הרשת: גירסת האולפן של המסתערב לשיר "יחפים", באתר ‏מאקו‏, 10 בדצמבר 2023 יסמין מועלם & מ' - יחפים, סרטון בערוץ "מ'", באתר יוטיוב, 29 בינואר 2024 ערוץ 7, אחרי שהפך ללהיט ברשת: המסתערב מ' באלבום EP בכורה, באתר ערוץ 7 המצעד השבועי 29.08.2024, גלגלצ ערן סויסה, צפו בתיעוד המרגש: מ' המסתערב מופיע עם אודיה, באתר ישראל היום, 14 ביולי 2024 פריצת השנה של כאן גימל: מ' המסתערב, באתר כאן – תאגיד השידור הישראלי, 2 בספטמבר 2024 ירדן אבני, מעידן עמדי עד מ' המסתערב: מה מייחד את ז'אנר הזמרים הקרביים?, באתר כלכליסט, 5 בספטמבר 2024 וואלה תרבות‏, טליה דנציג, נועם קלינשטיין ו-מ' המסתערב: חמש ההבטחות המוזיקליות של ישראל, באתר וואלה, 22 בספטמבר 2024
אש נגד כוחות הרשע

אש נגד כוחות הרשע (באנגלית: Ash vs Evil Dead) היא סדרת טלוויזיה אמריקאית שפותחה על ידי סם ריימי, איוון ריימי וטום ספזיאלי. הסדרה שודרה במקור ברשת הטלוויזיה Starz בין ה-31 באוקטובר 2015 עד 29 באפריל 2018, והיא כוללת שלוש עונות ובסך הכל 30 פרקים. הסדרה מתרחשת בעולם של Evil Dead אותו יצר סם ריימי. השחקן ברוס קמפבל שב לגלם בסדרה את הפרוטגוניסט אש ויליאמס בעל המסור החשמלי אשר נלחם בכוחות דמוניים. בסדרה מככבים גם ריי סנטיאגו, דנה דלורנצו ולוסי לולס. עלילת הסדרה מתרחשת 30 שנה לאחר עלילת הסרט צבא האופל משנת 1992. בתחילת הסדרה אש משחרר בטעות את השדים הדמוניים לאחר שהוא אומר קטע מתוך ספר המתים בעודו שיכור, ובעקבות כך הוא נאלץ שוב להילחם בהם, הפעם יחד עם עמיתיו לעבודה פבלו סיימון בוליבר (ריי סנטיאגו) וקלי מקסוול (דנה דלורנצו). ברוס קמפבל בתפקיד אש ויליאמס ריי סנטיאגו בתפקיד פבלו סיימון בוליבר דיינה דלורנצו בתפקיד קלי מקסוול לוסי לולס בתפקיד רובי קנובי הסדרה הופקה על ידי רשת הטלוויזיה Starz שפותחה על ידי סם ריימי, יחד עם איוון ריימי וטום ספזיאלי. סם ריימי ביים את הפרק הראשון של הסדרה. הסדרה צולמה בעיקר בניו זילנד, ועשתה שימוש הן באפקטים מעשיים והן בגרפיקה ממוחשבת ליצירת סצנות האקשן. ב-23 באוגוסט 2016 חברת Anchor Bay Entertainment הוציאה לשווקים את העונה הראשונה של הסדרה ב-Blu-ray וב-DVD. החברה הוציאה לשווקים את העונה השנייה של הסדרה בסתיו 2017. ה עונה השלישית והאחרונה יצאה לשווקים ב-Blu-ray וב-DVD באוגוסט 2018. מארז אוסף עם כל שלוש העונות יצא לשווקים ב-16 באוקטובר 2018. אתר האינטרנט הרשמי של אש נגד כוחות הרשע אתר האינטרנט הרשמי של אש נגד כוחות הרשע אש נגד כוחות הרשע, ברשת החברתית פייסבוק אש נגד כוחות הרשע, ברשת החברתית אקס (טוויטר) אש נגד כוחות הרשע, ברשת החברתית אינסטגרם "אש נגד כוחות הרשע", במסד הנתונים הקולנועיים IMDb (באנגלית) "אש נגד כוחות הרשע", באתר נטפליקס "אש נגד כוחות הרשע", באתר Rotten Tomatoes (באנגלית) "אש נגד כוחות הרשע", באתר Metacritic (באנגלית) "אש נגד כוחות הרשע", באתר Hulu סדרות (באנגלית) "אש נגד כוחות הרשע", במסד הנתונים הקולנועיים KinoPoisk (ברוסית) Ng, Philiana (10 בנובמבר 2014). "Starz Orders 'Evil Dead' TV Series". The Hollywood Reporter. ארכיון מ-6 במאי 2016. נבדק ב-28 ביוני 2016. {{cite journal}}: (עזרה) "Ash Vs. Evil Dead Season 1". Anchor Bay Entertainment. אורכב מ-המקור ב-15 בספטמבר 2016. נבדק ב-8 בספטמבר 2016. {{cite web}}: (עזרה) "Ash Vs Evil Dead: The Complete Second Season". Amazon. 23 באוקטובר 2017. ארכיון מ-29 באוקטובר 2017. נבדק ב-13 בינואר 2018. {{cite web}}: (עזרה) Ash vs Evil Dead: The Complete Collection Blu-ray (Blu-ray + Digital), נבדק ב-2022-06-02
לחזור הביתה (מיני-אלבום)

"לחזור הביתה" הוא המיני-אלבום הראשון של הזמר הישראלי מ'. הוא יצא לאור ב-24 באפריל 2024 לאור חברת התקליטים D-Music. באוקטובר 2023, לאחר שגויס למילואים, פרסם מ' סרטון בטיקטוק, בו הוא מבצע את "יחפים", שירה של יסמין מועלם שפורסם ב-2021, וזכה להצלחה מחודשת ברוח מלחמת חרבות ברזל. הסרטון זכה למיליוני צפיות, ולחיקויים רבים שפורסמו על ידי חיילי מילואים אחרים. כחודשיים אחר-כך הוציא גרסת כיסוי רשמית לשיר. היא זכתה להצלחה, וצברה כ-900 אלף השמעות בספוטיפיי. ב-24 באפריל 2024 הוציא מ' לאור את המיני-אלבום. "אני חוזר" מציג את מ', שמתמודד עם תחושת בדידות ואי-ודאות, אך מוצא נחמה באמונה ובאהבה שמוענקת לו מרחוק. השיר מבטא מסע פנימי של חזרה אל מקור הביטחון, כשהתפילות והאמונה מובילות לתחושת שלמות והתגברות על הפחד. "הביתה" מבטא געגוע עמוק של אדם המרוחק מאהובתו בשל שירותו הצבאי. הוא מתנחם במחשבה עליה, בזיכרונות משותפים ובידיעה שהיא מחכה לו. השיר משלב בין תחושות של פחד ואי-ודאות לבין האמונה באהבה נצחית, כמו ירח שקוף שמסמל תקווה וסיבה לכל דבר, גם כשנראה שאין מוצא. הרצועה האחרונה, "מי יכול עלינו?", מעודדת לשמור על תקווה ואמונה מול מלחמת חרבות ברזל, תוך התמקדות בכוח פנימי ואחווה לאומית. הוא מדגיש כי יום אחד יהפוך הכאב ממתקפת הפתע על ישראל ב-7 באוקטובר 2023 לשמחה. ערוץ 7, אחרי שהפך ללהיט ברשת: המסתערב מ' באלבום EP בכורה, באתר ערוץ 7 אביבית מיסניקוב, ‏הזמר במסכה: המסתערב ששר וריגש - והאיחוד המפתיע עם יסמין מועלם, באתר ‏מאקו‏, 23 באוקטובר 2023 נועם כהן, ‏אחרי שכבש את הרשת: גירסת האולפן של המסתערב לשיר "יחפים", באתר ‏מאקו‏, 10 בדצמבר 2023 מילות השיר, באתר שירונט מ' – הביתה (Prod. by Offir Malol), סרטון בערוץ "מ'", באתר יוטיוב, 24 באפריל 2024 מ' – מי יכול עלינו ? (Prod.by Omri Dehan x Eliran Eliyahu x Gaash), סרטון בערוץ "מ", באתר יוטיוב, 24 באפריל 2024
אני חוזר

"אני חוזר" הוא שיר שהוקלט על ידי הזמר הישראלי מ'. הוא יצא ב-24 באפריל 2024 דרך חברת התקליטים D-Music כרצועה הראשונה מהמיני-אלבום הראשון של מ', "לחזור הביתה". השיר נכתב והולחן על ידי שיר דוד גדסי ודולי ופן, שגם הפיקו אותו מוזיקלית. השיר מבטא תחושת בדידות וחוסר ודאות של הדובר, אשר חש כי העולם סביבו מתהפך והוא נמצא בסכנה. עם זאת, הוא מוצא נחמה באמונה בתמיכה מאנשיו הקרובים מרחוק. הוא חש קשר עמוק לתפילות, שמחזקות אותו ברגעי הקושי ונותנות לו אומץ להתמודד עם המציאות. בחלקו השני של השיר, הדובר מדבר על תחושת השלמות הפנימית שהשיג, כשהוא מבטיח לאהובתו שלא תישאר לבד. הוא מתחייב לאמונה באלוהים, שתוביל אותם להצלחה, ומסיים בתחושת ריפוי שנובעת מהאהבה והתמיכה מרחוק, המשאירה אותו מחובר ומוגן. על-אף שלא יצא כסינגל מסחרי, זכה "אני חוזר" להצלחה אדירה במצעדי המוזיקה בישראל. במצעד הרשמי של גלגלצ הגיע השיר בשיאו למקום החמישי, ואילו בהיטליסט השבועי הגיע למקום השביעי, לאחר 18 שבועות צעידה רצופה. ערוץ 7, אחרי שהפך ללהיט ברשת: המסתערב מ' באלבום EP בכורה, באתר ערוץ 7 מילות השיר, באתר שירונט המצעד השבועי 29.08.2024, גלגלצ
ניסע רחוק

"ניסע רחוק" הוא סינגל שהוקלט על ידי הזמרת הישראלית שירי מימון בהשתתפות הזמר ברי סחרוף. את השיר הוציאו ב-4 בספטמבר 2024 לאור חברות התקליטים נענע דיסק ו-D-Music, כסינגל המוביל של אלבומה השישי של מימון, "שקופה". "ניסע רחוק" נכתב והולחן על ידי מימון, אור מילשטוק, עמרי קסטן והופק על ידי ניר מימון. השיר מבטא רצון עמוק לברוח מחיי השגרה הלחוצים והכאוטיים אל מקום רחוק ושקט. הדוברת מפנטזת על בריחה למקומות כמו הודו או בנגקוק, וחולמת לשכוח את כל מה שמוכר כדי לחיות רק את הרגע, בלי דאגות חומריות או יוקרה. השאיפה שלה מוקדשת לחיים פשוטים ושלווים, מלאים בכחול השמיים או הים. השיר מעביר תחושת חוסר שקט פנימי, כשהדוברת רוצה להימלט מהכאוס שסביבה ולהתמסר לשלווה פנימית. בפזמון, הפנטזיה מתוארת כשקטה אך מלאה בעוצמות פנימיות, כשמחשבותיה משודרות בשקט והן מפליגות לחלומות על בית בכוכב אחר, יחד עם הפסנתר שלה. היא מתארת איך בלילות הראש שלה מלא בקולות, אך למרות הרעש הפנימי, יש תפילות בלבה ותקווה להמשיך לרקוד ולהתמודד עם העולם. הבריחה שהיא מתארת בשיר אינה רק פיזית אלא גם נפשית, כשהמוזיקה (הפסנתר) והפנטזיה מעניקים לה מקום של נחמה ואולי גם תקווה לבריחה עתידית שתאפשר לה חופש מהכבלים של המציאות. "ניסע רחוק" זכה להצלחה בתחנות הרדיו השונות בישראל. הוא הגיע בשיאו למקום הרביעי במצעד הפזמונים השבועי של חברת מדיה פורסט, המאגדת את נתוני האיירפליי בישראל לכדי דירוג שבועי. מילות השיר, באתר שירונט
Pass U By

"Pass U By" (בעברית: "חלף על פניך") הוא סינגל שהוקלט על ידי הזמר הישראלי תמיר גרינברג. את השיר הוציאה ב-11 באוגוסט 2024 לאור חברת התקליטים D-Music, כסינגל שלא מתוך אלבום אולפן. "Pass U By" נכתב והולחן על ידי גרינברג, שגם הפיק אותו מוזיקלית לצד יובל אונהאוז, גל עובד ועידן אברהמסון. השיר מבטא תחושות של חוסר ביטחון עצמי ושאלות על ערך אישי מול אחרים. הדובר שואל אם הוא אינו מספיק טוב ואם הוא לא עומד בציפיות החברה, ומעלה ספקות לגבי המראה שלו ויכולותיו. המילים משדרות תחושת בדידות ומאבק פנימי, אך לצד זאת גם חוסן ונכונות להתמודד עם בעיותיו. הוא מכיר בקושי האישי שלו להתמודד עם החיים, אך עדיין מזכיר לעצמו לא לדאוג ולאפשר לעננים השחורים לעבור מעליו, ולחלוף. הפזמון החוזר בשיר מציג מסר אופטימי יותר, המעודד את המאזינים לא לדאוג, להניח לקשיים לעבור ולתת לחוזק הפנימי להוביל. המסר בשיר מתמקד בעוצמתו פנימית של האדם. בסופו של דבר, השיר קורא לשחרר את הדאגות והפחדים, ולאפשר לעננים השחורים לחלוף מבלי לעכב אותנו. "Pass U By" זכה להצלחה בתחנות הרדיו השונות בישראל. הוא הגיע בשיאו למקום השלישי במצעד הפזמונים השבועי של חברת מדיה פורסט, המאגדת את נתוני האיירפליי בישראל לכדי דירוג שבועי. מילות השיר, באתר שירונט
בסיס סנדיה

בסיס סנדיה (באנגלית: Sandia Base) היה המתקן הגרעיני המרכזי של מחלקת ההגנה של ארצות הברית מ-1946 עד 1971. הוא היה ממוקם בקצה הדרום מזרחי של אלבקרקי, ניו מקסיקו. במשך 25 שנים ניהלו בסיס סנדיה וחברת הבת שלו, בסיס מנזנו, את המחקר, הפיתוח, התכנון, הבדיקות והניסויים בנשקים גרעיניים שהחל פרויקט מנהטן במהלך מלחמת העולם השנייה. ייצור, הרכבה ואחסון של נשק גרעיני נעשו גם כן בבסיס סנדיה. לבסיס היה תפקיד מפתח ביכולת ההרתעה הגרעינית של ארצות הברית במהלך המלחמה הקרה. ב-1971 הוא אוחד עם בסיס חיל האוויר קירלנד (אנ'). Inside Manzano: The life of A Nuclear Special Weapons Storage Site, The American Legion
תן כתף (שיר לפורים)

"תן כתף" הוא שיר לפורים שכתב אביגדור המאירי והלחין מרדכי זעירא בשנת 1932. נעמי שמר כתבה והלחינה שיר בשם זהה עבור שירותרום 1981. על פי עדותו של זעירא, השיר נכתב בהכנות לעדלאידע של תל אביב בשנת 1932. "זעירא ומאירי ישבו בבית הקפה "שלג הלבנון" בתל אביב ויצרו את השיר בבת אחת בצוותא. לשיר נעשו ביצועים רבים, ביניהם של שושנה דמארי, מרים אביגל, שרה יערי, יוסף גולנד, נגה אשד, דודו זכאי ודורית ראובני, גיתית שובל ורון דרויאן, עוזי חיטמן וחני נחמיאס, וישראל גוריון. בפברואר 1992 הקליטה להקת נקמת הטרקטור ביצוע משלה של השיר עבור התוכנית לפורים "שוב יוצא הזמר" של גלי צה"ל. עופר טוריאל ושלמה גולדשטיין, חגיגה בצלילים, הוצאת ארט, 1991 תן כתף, באתר הספרייה הלאומית מילות השיר תן כתף, באתר שירונט מילות השיר תן כתף והאזנה לו, באתר זמרשת אקורדים לשיר תן כתף, באתר נגינה תן כתף בביצוע מרים אביגל (1960), באתר יוטיוב תן כתף ביצוע אינסטרומנטלי של להקת "לרוקדים הידד" (1960), באתר יוטיוב תן כתף, באתר הספרייה הלאומית תן כתף עצום את העינים, באתר הספרייה הלאומית 1976dror, שוב יוצא הזמר - פורים בגלי צה"ל 1992 עם פורטיסחרוף, נקמת הטרקטור, כרמלה גרוס ואגנר, זקני צפת ועוד, באתר יוטיוב, ‏5.4.2020
רוברט ג'נריק

רוברט ג'נריק (באנגלית: Robert Jenrick; נולד ב-9 בינואר 1982) הוא פוליטיקאי בריטי חבר המפלגה השמרנית. מכהן כנציג מחוז ניוארק בבית הנבחרים. ג'נריק נולד בוולברהמפטון וב-2003 סיים לימודי תואר ראשון בהיסטוריה באוניברסיטת קיימברידג'. למד משפטים, הוסמך כעורך דין ועבד בחברת עורכי דין בלונדון. בבחירות לפרלמנט הבריטי ב-2010 הפסיד למועמד מפלגת הלייבור בהתמודדות על נציגות מחוז ניוקאסל אנדר ליים. בבחירות ביניים לנציגות מחוז ניוארק ב-2014 נבחר לבית הנבחרים, וב-2015 שמר על מושבו לאחר ניצחון בבחירות הכלליות. ביולי 2019 מונה על ידי ראש הממשלה בוריס ג'ונסון לשר השיכון, קהילות וממשל מקומי. הוא כיהן בתפקיד עד ריענון הקבינט שערך ג'ונסון בספטמבר 2021. מאוקטובר 2022 ועד דצמבר 2023 כיהן כשר לענייני הגירה בממשלתו של רישי סונאק. לאחר הפסד השמרנים בבחירות הכלליות ב-2024 הודיע על התמודדותו על מנהיגות המפלגה. הוא העפיל לשלב הבחירות הפתוחות לציבור חברי המפלגה בו יתמודד מול קמי בדנוק, לאחר שסיים שני בסיבוב הבחירות השלישי שהתקיים בקרב חברי בית הנבחרים מהמפלגה. ג'נריק נשוי לעורכת הדין ילידת ישראל מיכל ברקנר ואב לשלוש בנות. מדיה וקבצים בנושא רוברט ג'נריק בוויקישיתוף אתר האינטרנט הרשמי של רוברט ג'נריק (באנגלית) רוברט ג'נריק, ברשת החברתית פייסבוק רוברט ג'נריק, ברשת החברתית אקס (טוויטר) רוברט ג'נריק, ברשת החברתית אינסטגרם אודות באתר האינטרנט של רוברט ג'נריק רוברט ג'נריק באתר הפרלמנט הבריטי
סעדי

האם התכוונתם ל... ח'ירבת א-סעדי – סעדון, אתר ארכאולוגי בנגב אישים סעדי (משורר) (אנ') ("סעדי שיראזי"; 1210–1292/1291) – משורר פרסי אוסאמה סעדי (יליד 1963) – פוליטיקאי ערבי-ישראלי לואי סעדי (?–2005) – טרוריסט פלסטיני סעד (קיבוץ) סעדיה (פירושונים) סעדון (פירושונים)
הברייה

הִבָּארִיֶיה (בערבית: هبّارية; בתעתיק מדויק: הבּאריה; לעיתים נהגה: הבאריָה ) הוא כפר סוני לבנוני בנפת חאצביא מחוז א-נבטיה. הכפר שוכן במורדות הדרום-מערביים של החרמון, בגובה 750 מטרים מעל פני הים, מדרום לאפיק החצבאני, כ-5 קילומטרים צפונית מזרחית לראשיא אל פוח'אר, כ-10 קילומטרים צפונית מערבית לגבול ישראל (הר החרמון). בחלקו המזרחי של הכפר, ישנם שרידי מקדש רומי, מעל החצבאני והוא הדרומי מבין מקדשי הר חרמון (אנ') (קבוצת מקדשים שהוגדרה על ידי ג'והן ג'ורג' טיילור בסביבת מערב החרמון). המקדש הוא מסוג אנטאה (אנ') (שקירותיו הצדדיים נמשכים ליצירת מרפסת בחזית או מאחור (או שניהם) ומסתיימים בעמודים מבניים). השער המזרחי של המקדש פונה אל החרמון, מכוון "כאילו לתפוס את הקרניים הראשונות של שמש הבוקר, הזורחת מעל החרמון". למקדש יש מרתף גדול הנגיש רק מבחוץ של הבניין וככל הנראה שימש לקבורה. המקדש נסקר בקיץ 1852 על ידי אדוארד רובינסון שציין את האבנים הגדולות, כולל אחת ברוחב 0.84 מטר ואורכה 4.6 מטרים. על פי רובינסון מידות המקדש היו: אורך 18 מטרים רוחב 9.4 מטרים וגובהו היה כ־10 מטרים. כותרות העמודים היו בסגנון יוני. בכניסה למבנה ישנם שני מפלסים של גומחות ומתחת למפלס העליון חקוקות כתובות. בשנת 1868 ביקר במקום ויקטור גרן וחזר על חלק מהתיאורים של קודמיו. בשנת 2014 היו רשומים בכפר 2,635 בוגרים, בעלי זכות בחירה לפרלמנט הלבנוני. 99.13% מהם היו סונים. מדיה וקבצים בנושא הברייה בוויקישיתוף أسماء العائلات في بلدة الهبارية، قضاء حاصبيا، محافظة النبطية في لبنان, إعْرَفْ لبنان (בערבית) Edward Robinson, Later biblical researches in Palestine and the adjacent regions : a journal of travels in the year 1852, London : J. Murray, 1856, עמ' 416 Charles William Wilson, Stanley Lane-Poole, Picturesque Palestine, Sinai and Egypt, New York D. Appleton, 1881-84, עמ' 128-127 Daniel M. Krencker; Willy Zschietzschmann (1938). Römische Tempel in Syrien: nach Aufnahmen und Untersuchungen von Mitgliedern der Deutschen Baalbekexpedition 1901-1904, Otto Puchstein, Bruno Schulz, Daniel Krencker [u.a.] ... W. de Gruyter & Co. נבדק ב-24 ספטמבר 2024. Victor Guérin, Description géographique, historique et archéologique de la Palestine, Paris, Imprimé par autorisation de l'empereur à l'Impr. impériale, 1868, עמ' 286-285 Kevin Butcher (19 בפברואר 2004). Roman Syria and the Near East. כולל צילום. Getty Publications. p. 359. ISBN 978-0-89236-715-3. נבדק ב-17 בספטמבר 2012. {{cite book}}: (עזרה)